

 **REPUBLIKA HRVATSKA**

 **KRAPINSKO-ZAGORSKA ŽUPANIJA**

 **OPĆINA GORNJA STUBICA**

 **OPĆINSKI NAČELNIK**

KLASA:024-03/24-01/001

URBROJ:2140-12-03-24-2

Gornja Stubica, 25. travnja 2024. godine

Na temelju članka 45. Statuta Općine Gornja Stubica (“Službeni glasnik Krapinsko-zagorske županije” broj: 28/18., 06/20. i 11/21.) i članka 26. stavka 1. Etičkog kodeksa službenika i namještenika Jedinstvenog upravnog odjela Općine Gornja Stubica (KLASA:024-03/24-01/001, URBROJ:2140-12-03-24-1 od 24. travnja 2024. godine) općinski načelnik Općine Gornja Stubica dana 25. travnja 2024. godine donosi

**ODLUKU
o imenovanju povjerenika za etiku**

**I.**

Nikolina Šalković, raspoređena na radnom mjestu Voditelj Odsjeka za financije i proračun u Jedinstvenom upravnom odjelu Općine Gornja Stubica, imenuje se povjerenikom za etiku Općine Gornja Stubica, na vrijeme od četiri godine.

**II.**

Povjerenik za etiku iz točke I. ove Odluke obavlja sljedeće poslove:

– prati primjenu Etičkog kodeksa službenika i namještenika Jedinstvenog upravnog odjela

 Općine Gornja Stubica,

– promiče etičko ponašanje u međusobnim odnosima službenika i namještenika te odnosima

 službenika i namještenika prema građanima i pravnim osobama,

– zaprima pritužbe službenika i namještenika, građana i pravnih osoba na neetičko ponašanje i

 postupanje službenika i namještenika, te provodi postupak ispitivanja osnovanosti pritužbe,

 priprema pisano izvješće i odgovor podnositelju pritužbe, te vodi evidenciju o zaprimljenim

 pritužbama,

– druge poslove koji proizlaze iz Etičkog kodeksa službenika i namještenika Jedinstvenog

 upravnog odjela Općine Gornja Stubica.

**III.**

Službeni kontakt podaci povjerenika za etiku su:

– adresa elektroničke pošte: racunovodstvo@gornjastubica.hr

– telefon: 049/289 – 687.

**IV.**

 Ova Odluka stupa na snagu danom donošenja, a objavit će se na mrežnim stranicama Općine Gornja Stubica.

**OPĆINSKI NAČELNIK**

 **Jasmin Krizmanić, dipl. ing. prom.**